Четиримата се събират след тези 2 години в Москва и започват криминална кариера. С помощта на бивш приятел на Александър от казармата, рекет и заплахи организират канал за превоз на наркотици. Наричат групата си „бригада“. С течение на времето и преминавайки през много трудности четиримата приятели стават силна групировка в Русия. При това им помагат сътрудници на ФСБ, които ги принуждават да създадат мрежа и за доставки на оръжие за чеченски терористи. Заради жена си Олга (Екатерина Гусева), Александър се надява с тяхна помощ да успее да легализира бизнеса си. Тук пътищата на Белов и Каверин се засичат отново. Каверин е междуврменно изгонен от милицията и също се занимава с нелегални дейности. След като Каверин се наема да достави първата пратка в Чечня, която по това време е разтърсена от Първата чеченска война, Белов научава, че Каверин е отговорен за обвиненията срещу него преди години. Той организира нападение срещу Каверин, в което той бива тежко ранен и се укрива. Белов мисли обаче, че Каверин е загинал както е бил планирал.